To personer blev i nat overfaldet af røvere på åben gade i Aalborgs midtby.

To gaderøvere på spil i Aalborg Med få minutters mellemrum blev to mænd i nat sparket og slået ned, og blev efterfølgende røvet. Sparket ned på Borgergade Det først tilfælde skete ved Borgergade cirka klokken halv et i nat. Her blev en mand på 22 år sparket ned af to mænd. De to røvere sparkede til ofret flere gange imens han lå ned. De stak af med mandens mobiltelefon og ca. 300 kr. i kontanter. Endnu et overfald Det andet tilfælde fandt sted ved tunnellen i Reberbansgade også kort før klokken halv et. Her blev en 21-årig mand slået ned, og frarøvet sit ur. Nordjyllands Politi betegner sagen som alvorlig. Samme gerningsmænd Ved begge overfald drejer det sig om to gerningsmænd. De beskrives som cirka 20-25 år. 180 cm høje og af afrikansk eller arabisk udseende. Begge mænd beskrives som meget korthårede. Den ene talte dansk og havde et lille fipskæg. Han bar en hvid dynejakke ved overfaldene. Den anden var iført en mørkegrøn dynejakke. Politiet formoder det er de samme gerningsmænd, der står bag begge overfald. -Fremgangsmåden og tidspunktet minder meget om hinanden, fortæller vagtchef Bruno Brix fra Nordjyllands Politi. Henvendelser i sagen til Nordjyllands Politi på telefon 1-1-4.